এই উদ্বোধন অনুষ্ঠানটি উদ্বোধন করবেন বাংলাদেশে বৌদ্ধদের সর্বোচ্চ ধর্র্মীয় গুরু এইচ এইচ সংঘরাজা ড. ধর্মসেন মহাথের। এতে বিশেষ অতিথির ভাষণ আওয়ামী লীগের প্রেডিয়াম সদস্য নূহ-উল আলম লেনিন, জেলা প্রশাসক মো. সাইফুল হাসান বাদল, ক্যামব্রেরিয়ান এডুকেশন গ্রুপের চেয়ারম্যান লায়ন এমকে বাশার পিএমজেএফ। সম্মানিত অতিথির বক্তব্য রাখেন চীনা রাষ্ট্রদূত মা মিয়াং (গধ সরহমমরধহম)। বাংলাদেশ বৌদ্ধ কৃষ্টি প্রচার সংঘের সভাপতি সংঘনায়ক শুদ্ধানন্দ মহাথের সভাপতিত্বে আরও বক্তব্য রাখেন সংঘের মহাসচিব ও আওয়ামী লীগের উপদেষ্টা অধ্যক্ষ প্রণব কুমার বড়ুয়া, পুলিশের সাবেক ডিআইজি পি আর বডুয়া, ভারত থেকে আগত বুদ্ধ প্রিয় মহাথের ও হনেন্দু বিকাশ চৌধুরী এবং মঙ্গলিয়ার সংঘনায়ক মালামা দম্ভ জভ বক্তব্য রাখেন। অনুষ্ঠানটিতে দেশী বিদেশী শতাধিক বৌদ্ধ ভিক্ষু অংশ নেয়। পরে অতিথিবৃন্দ স্তুপের পাশে দু’টি আমগাছ রোপন করেন।